Müqəddəs Foma kilsəsi (Strasburq)
Müqəddəs Foma kilsəsi ( fr. Église Saint-Thomas de Strasbourg, alm. Thomaskirche Straßburg‎ ) — Strasburqun mərkəzində (Elzas, Fransa) protestant kilsəsi. Strasburq kafedralı yenidən katolik olduqdan sonra kilsə həm də "Protestant kafedralı" (fr. la cathédrale du Protestantisme alsacien, alm. Kathedrale der Protestanten‎) adlanır. İlk dəfə VI əsrdə tikilmiş və IX əsrdə genişləndirilmişdir. 1007-ci və 1144-cü illərdəki yanğınlardan sonra 1196-cı ildə yeni romanesk zal kilsəsinin tikintisinə başlanılmış, 1521-ci ilə qədər bir sıra fasilələrlə davam etmişdir (artıq qotika üslubunda). Tarixi abidədir.